Egy nagy kínai egyetem keresi a kapcsolatot a BME-vel

Hsziamen város vezetői látogattak a Műegyetemre, hogy együttműködésről tárgyaljanak.

A Műegyetemen járt a dél-kelet-kínai Hsziamen delegációja, hogy a BME és a város egyeteme közötti együttműködésről tárgyaljon. Li Huijüét, az ötmillió lakosú város pártbizottságának helyettes vezetőjét, a helyi közigazgatás tisztviselői és cégvezetők kísérték el. A küldöttséget Nemeslaki András nemzetközi rektorhelyettes és Zaránd Gergely tudományos rektorhelyettes fogadta.

A megbeszélésen a kínai vendégek szorgalmazták a BME és a Xiamen University közötti kapcsolatok építését, valamint a kínai vállalati kapcsolatok erősítését, hogy a Műegyetem bekapcsolódhasson a hsziameni gazdasági ökoszisztéma fejlesztésébe. A felek további egyeztetéseket terveznek ösztöndíjak létrehozásáról, amelyek révén kínai hallgatók tanulhatnának a BME-n.

Az Xiamen University a régiójában a legnagyobb felsőoktatási intézmény, 34 karán 46 ezer hallgató tanul, 3000 oktatója van, 17 kutatóintézetet működtet. Képviselői egy évvel ezelőtt már jártak a BME-n.

Sajtókapcsolat:

* Kommunikációs Igazgatóság
* +36 1 463 2250
* kommunikacio@bme.hu

|  |  |
| --- | --- |
|  | © Budapesti Műszaki és Gazdaságtudományi Egyetem |

Eredeti tartalom: Budapesti Műszaki és Gazdaságtudományi Egyetem

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/14862/egy-nagy-kinai-egyetem-keresi-a-kapcsolatot-a-bme-vel/